— У самой назве аддзялення закладзена асноўная сутнасць нашай працы: дапамагаць чалавеку жыць у грамадстве, аказваць усебаковую дапамогу і падтрымку грамадзянам, якія апынуліся ў цяжкай жыццёвай сітуацыі, якія перажылі псіхафізічнае насілле ці нейкую іншую жыццёвую сітуацыю або сталі ахвярамі гандлю людзьмі. Калі чалавек жыве ў сям’і, то радасць і гора ён дзеліць з блізкімі. А вось тым, у каго няма бацькоў, нават блізкіх родзічаў, прыходзім на дапамогу мы.